ΚΑΝΟΝΙΣΜΟΣ ( ΕΟΚ ) αριθ . 1623/91 ΤΟΥ ΣΥΜΒΟΥΛΙΟΥ της 13ης Ιουνίου 1991 για την τροποποίηση των κανονισμών ( ΕΟΚ ) αριθ . 1035/72, (ΕΟΚ ) αριθ . 2240/88 και ( ΕΟΚ ) αριθ . 1121/89 όσον αφορά τον μηχανισμό των κατωτάτων ορίων ( κατωφλίων ) παρέμβασης στον τομέα των νωπών οπωροκηπευτικών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

τον κανονισμό (ΕΟΚ ) αριθ . 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3920/90 ( 2 ), και ιδίως το άρθρο 16β παράγραφος 3,

την πρόταση της Επιτροπής ( 3 ),

τη γνώμη του Ευρωπαϊκού Κοινοβουλίου ( 4 ),

τη γνώμη της Οικονομικής και Κοινωνικής Επιτροπής ( 5 ),

Εκτιμώντας :

ότι, με το άρθρο 16 παράγραφος 3α και το άρθρο 16α του κανονισμού ( ΕΟΚ ) αριθ . 1035/72, καθώς και κατ' εφαρμογή του άρθρου 16β του ιδίου κανονισμού, καθιερώθηκαν κατώτατα όρια ( κατώφλια) παρέμβασης για τις ντομάτες, τα satsumas, τις κλημεντίνες, τα μανταρίνια και τα νεκταρίνια, καθώς και για τα ροδάκινα, τα λεμόνια, τα πορτοκάλια, τα μήλα και τα κουνουπίδια -

ότι, με τον κανονισμό ( ΕΟΚ ) αριθ . 1122/89 ( 6 ) και με τον κανονισμό ( ΕΟΚ ) αριθ . 1197/90 ( 7 ) θεσπίστηκαν ειδικά μέτρα για την εφαρμογή αυτών των κατωφλίων παρέμβασης κατά τη διάρκεια των περιόδων εμπορίας 1989/90 και 1990/91, προκειμένου να ληφθούν υπόψη, αφενός, η αρχή του δεύτερου σταδίου προσχώρησης της Ισπανίας που πραγματοποιήθηκε την 1η Ιανουαρίου 1990 και, αφετέρου, η αρχή του δεύτερου σταδίου προσχώρησης της Πορτογαλίας που πραγματοποιήθηκε την 1η Ιανουαρίου 1991 -

ότι, από την 1η Ιανουαρίου 1991, αρχή του δεύτερου σταδίου προσχώρησης της Πορτογαλίας, αυτός ο μηχανισμός των κατωφλίων παρέμβασης εφαρμόζεται στο σύνολο της Κοινότητας - ότι πρέπει να προσαρμοστούν στη νέα αυτή κατάσταση, αφενός, το κατώφλι παρέμβασης και η μερίδα υπέρβασης που ορίζει για τις ντομάτες το άρθρο 16 παράγραφος 3α του κανονισμού ( ΕΟΚ ) αριθ . 1035/72 και, αφετέρου, οι μερίδες υπέρβασης που ορίζει για τα υπόλοιπα προϊόντα το άρθρο 16α του ιδίου κανονισμού, το άρθρο 2 του κανονισμού ( ΕΟΚ ) αριθ . 2240/88 του Συμβουλίου της 19ης Ιουλίου 1988 για τον καθορισμό, όσον αφορά τα ροδάκινα, τα λεμόνια και τα

πορτοκάλια, των κανόνων εφαρμογής του άρθρου 16β του κανονισμού ( ΕΟ ) αριθ . 1035/72 περί κοινής οργανώσεως της αγοράς στον τομέα των οπωροκηπευτικών ( 8 ), όπως τροποποιήθηκε από τον κανονισμό ( ΕΟΚ ) αριθ . 1521/89 ( 9 ), καθώς και από τα άρθρα 1 και 2 του κανονισμού ( ΕΟΚ ) αριθ . 1121/89 του Συμβουλίου της 27ης Απριλίου 1989 για την καθιέρωση κατωφλίου παρέμβασης για τα μήλα και για τα κουνουπίδια ( 10 )- ότι πρέπει να διατηρηθεί, όσον αφορά το κατώφλι παρέμβασης για τις ντομάτες, το επίπεδο που καθορίζει ο κανονισμός ( ΕΟΚ ) αριθ . 1388/90 της Επιτροπής της 23ης Μαΐου 1990 για τον καθορισμό του κατωτάτου ορίου παρέμβασης για τα κουνουπίδια, τα ροδάκινα, τα νεκταρίνια, τα λεμόνια, τις ντομάτες και τα μήλα για την περίοδο 1990/91 ( 11 ), και, όσον αφορά τις μερίδες υπέρβασης, τα επίπεδα που καθορίζει ο κανονισμός ( ΕΟΚ ) αριθ . 1197/90,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Ο κανονισμός ( ΕΟΚ ) αριθ . 1035/72 τροποποιείται ως εξής :

1 . Στο άρθρο 16 παράγραφος 3α, το πρώτο εδάφιο αντικαθίσταται από το ακόλουθο κείμενο :

"3 . Εάν, κατά τη διάρκεια συγκεκριμένης περιόδου εμπορίας, οι ποσότητες ντοματών που αποτέλεσαν αντικείμενο μέτρων παρέμβασης, κατ' εφαρμογή των άρθρων 15 και 19α, υπερβαίνουν τους 599 300 τόνους, οι τιμές βάσης και οι τιμές αγοράς που καθορίζονται, για το προϊόν αυτό, για την επόμενη περίοδο εμπορίας, σύμφωνα με τα κριτήρια των παραγράφων 2 και 3, μειώνονται κατά 1 % ανά μερίδα υπέρβασης 30 800 τόνων της ποσότητας αυτής . Η εφαρμογή της διάταξης αυτής δεν μπορεί όμως να οδηγήσει σε μείωση των τιμών αυτών ανώτερη του 20 %."

2 . Στο άρθρο 16α παράγραφος 1, το πρώτο εδάφιο αντικαθίσταται από το ακόλουθο κείμενο :

"1 . Εάν, κατά τη διάρκεια συγκεκριμμένης περιόδου, τα μέτρα παρέμβασης που λαμβάνονται για τα satsumas, τις κλημεντίνες, τα μανταρίνια και τα νεκταρίνια, κατ' εφαρμογή των άρθρων 15, 15β, 19 και 19α αφορούν ποσότητες που υπερβαίνουν τα κατώφλια που καθορίζονται στην παράγραφο 2, οι τιμές βάσης και οι τιμές αγοράς που καθορίζονται για την επόμενη περίοδο εμπορίας, σύμφωνα με τα κριτήρια που αναφέρονται στο άρθρο 16 παράγραφοι 2 και 3, μειώνονται κατά 1 % ανά μερίδα υπέρβασης :

;

- 3 100 τόνων, για τα satsumas,

- 8 100 τόνων, για τις κλημεντίνες,

- 3 000 τόνων, για τα μανταρίνια,

- 3 000 τόνων, για τα νεκταρίνια,

της ποσότητας που αναφέρεται στην παράγραφο 2 ."

Άρθρο 2

Στο άρθρο 2 του κανονισμού ( ΕΟΚ ) αριθ . 2240/88, η παράγραφος 1 αντικαθίσταται από το ακόλουθο κείμενο :

"1 . Εάν, κατά τη διάρκεια περιόδου εμπορίας, οι ποσότητες ροδακίνων, λεμονιών ή πορτοκαλιών, που προσκομίζονται στην παρέμβαση υπερβαίνουν τα κατώφλια που καθορίζονται σύμφωνα με το άρθρο 1, η τιμή βάσης και η τιμή αγοράς που καθορίζονται, για τα προϊόντα αυτά, για την επόμενη περίοδο εμπορίας, μειώνονται κατά 1 % ανά μερίδα υπέρβασης του κατωφλίου :

- 23 000 τόνων, όσον αφορά τα ροδάκινα,

- 11 200 τόνων, όσον αφορά τα λεμόνια,

- 37 700 τόνων, όσον αφορά τα πορτοκάλια ."

Άρθρο 3

Ο κανονισμός ( ΕΟΚ ) αριθ . 1121/89 τροποποιείται ως εξής :

1 . Στο άρθρο 1, η παράγραφος 3 αντικαθίσταται από το ακόλουθο κείμενο :

"3. Η υπέρβαση που αναφέρεται στην παράγραφο 2 συνεπάγεται, για την επόμενη περίοδο εμπορίας, μείωση της τιμής βάσης και της τιμής αγοράς κατά 1 % ανά μερίδα υπέρβασης 79 600 τόνων ."

2 . Στο άρθρο 2, η παράγραφος 3 αντικαθίσταται από το ακόλουθο κείμενο :

"3 . Η υπέρβαση που αναφέρεται στην παράγραφο 2 συνεπάγεται, για την επόμενη περίοδο εμπορίας, μείωση της τιμής βάσης και της τιμής αγοράς κατά 1 % ανά μερίδα υπέρβασης 18 700 τόνων ."

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Λουξεμβούργο, 13 Ιουνίου 1991 .

Για το Συμβούλιο

Ο Πρόεδρος

A . BODRY

( 1 ) ΕΕ αριθ . L 118 της 20 . 5 . 1972, σ . 1 .

( 2 ) ΕΕ αριθ . L 375 της 31 . 12 . 1990, σ . 17 .

( 3 ) ΕΕ αριθ . C 104 της 19 . 4 . 1991, σ . 76 .

( 4 ) Γνώμη που διατυπώθηκε στις 16 Μαΐου 1991 ( δεν έχει ακόμα δημοσιευθεί στην Επίσημη Εφημερίδα ).

( 5 ) Γνώμη που διατυπώθηκε στις 25 Απριλίου 1991 ( δεν έχει ακόμα δημοσιευθεί στην Επίσημη Εφημερίδα ).

( 6 ) ΕΕ αριθ . L 118 της 29 . 4 . 1989, σ . 23 .

( 7 ) ΕΕ αριθ. L 119 της 11 . 5 . 1990, σ . 57.(8 ) ΕΕ αριθ . L 198 της 26 . 7 . 1988, σ . 9 .

;( ) ΕΕ αριθ . L 149 της 1 . 6 . 1989, σ . 1 .

( 9 ) ΕΕ αριθ . L 118 της 29 . 4 . 1989, σ . 21 .

( 10 ) ΕΕ αριθ . L 133 της 24 . 5 . 1990, σ . 39 .